**Odôvodnenie nerozdelenia zákazky na časti**

podľa § 28 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Verejný obstarávateľ:**

Ministerstvo vnútra Slovenskej republiky

Pribinova 2, 812 72 Bratislava

IČO: 00151866

Názov predmetu zákazky:

**Servis, údržba a profylaktika tlačových multifunkčných a kopírovacích zariadení rezortu Ministerstva vnútra SR**

Predmetom zákazky je:

* pozáručný servis a údržba tlačových, multifunkčných a kopírovacích zariadení a príslušenstva spočívajúci vo výmene nefunkčného dielu a uvedenie zariadenia do prevádzky. Ak by táto oprava bola neekonomická, alebo by už neboli náhradné diely dodateľné pre vykonanie opravy poskytovateľ dodá potvrdenie pre vyradenie z evidencie.
* profylaktika tlačových, multifunkčných a kopírovacích zariadení pozostávajúca v kontrole, diagnostike, prečistení a odstránení prachu a iných povrchových nečistôt zo všetkých vnútorných súčastí tlačiarne, premazanie pohyblivých častí.
* dodávka náhradných dielov
* poskytovanie služieb HELPDESKU pre nahlasovanie a evidenciu incidentov

Súčasťou predmetu zákazky sú aj všetky súvisiace práce, ktoré priamo súvisia s dodaním konkrétnej požadovanej služby, t.j. servis, údržba multifunkčných a kopírovacích zariadení a príslušenstva, profylaktika tlačových, multifunkčných a kopírovacích zariadení, dodávka náhradných dielov konfigurácia a inštalácia týchto zariadení, doprava na miesto určenia (spojená s vykládkou tovaru, likvidáciou obalov).

Podľa § 28 ods. 1 zákona o verejnom obstarávaní: *„Verejný obstarávateľ a obstarávateľ môžu rozdeliť zákazku alebo koncesiu na samostatné časti, pričom v oznámení o vyhlásení verejného obstarávania, oznámení použitom ako výzva na účasť alebo v oznámení o koncesii určia veľkosť a predmet takýchto častí a uvedú, či ponuky možno predložiť na jednu časť, niekoľko častí alebo všetky časti.“*

Podľa § 28 ods. 2 zákona o verejnom obstarávaní: *„Ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v správe o zákazke; táto povinnosť sa nevzťahuje na zadávanie koncesie.“*

Rozdelenie predmetu zákazky na časti je technicky a procesne nerealizovateľné, a to z dôvodu, že predmetná skupina služieb tvorí kompaktnú súčasť servisu, údržby a profylaktiky tlačových multifunkčných a kopírovacích zariadení rezortu Ministerstva vnútra SR. Súťažiaci má možnosť zvoliť služby a súvisiace tovary od jedného alebo viacerých výrobcov, ale musí byť zodpovedný za to, že dodávaná služba a tovary budú navzájom prepojiteľné na fyzickej úrovni a budú spĺňať všetky požiadavky. Pri ďalšom delení predmetnej skupiny služieb a súvisiacich tovarov (Náhradných dielov) by nebolo možné garantovať vzájomnú interoperabilitu a kompaktnosť servisných prác a profilaktiky.

Podrobná špecifikácia je uvedená v opise predmetu zákazky, tvoriacom prílohu súťažných podkladov.

Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.

Najmä s ohľadom na miestne, vecné, funkčné aj časové väzby, charakter predmetu zákazky, by bolo rozdelenie predmetu zákazky po technickej stránke nelogické, neúčelné, nehospodárne až objektívne nerealizovateľné.

Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.